b'\n_START_ARTICLE_\nSangjun taistelu (1592)\n_START_SECTION_\nTaistelun kulku\n_START_PARAGRAPH_\nKenraali Yi Il oli ker\xc3\xa4nnyt 900 maanviljelij\xc3\xa4n joukon pienen ratsumiesryhm\xc3\xa4ns\xc3\xa4 lis\xc3\xa4ksi, ja valmistautui kohtaamaan japanilaiset pienell\xc3\xa4 kukkulalla Sangjun l\xc3\xa4hell\xc3\xa4. Kun viestinviej\xc3\xa4 saapui kertomaan suuren japanilaisarmeijan l\xc3\xa4hestymisest\xc3\xa4, Yi teloitti h\xc3\xa4net. H\xc3\xa4n ei joko uskonut miehen viesti\xc3\xa4, tai ei halunnut t\xc3\xa4m\xc3\xa4n laskevan miestens\xc3\xa4 taistelutahtoa._NEWLINE_Il l\xc3\xa4hetti tiedustelijansa paikantamaan japanilaisten sijainnin, mutta n\xc3\xa4m\xc3\xa4 menehtyiv\xc3\xa4t japanilaisten k\xc3\xa4siss\xc3\xa4. Il oletti vihollistensa olleen l\xc3\xa4hell\xc3\xa4, ja pian Konishi Yukinagan armeija ilmestyi mets\xc3\xa4st\xc3\xa4. Konishi komensi joukkonsa ampumaan arkebuuseilla vuoroissa, ja samalla jakoi joukkojansa saartaakseen korealaiset. Korealaiset vastasivat tulitukseen jousin, mutta eiv\xc3\xa4t p\xc3\xa4\xc3\xa4sseet yht\xc3\xa4 tehokkaaseen tulokseen. Sekasortoon joutunut korealaisten armeija pakeni pian kenraali Yi Il mukanaan. Il riensi ilmoittamaan japanilaisten etenemisest\xc3\xa4 edelleen kenraali Sin Ipille Chungjuun.'